掃蜜
作者：方岳
朝代：宋

paragraphs: 須蜜之人去其國，盡以族行無敢逸。
綴如垂瘤大如囊，低壓山牆於我室。
秦人逐客真少恩，客來須看春正酣。
咄嗟已辦四山壁，正對桃李開茅菴。
蒼頭奴解與之語，擁篲招邀聿來宇。
相攸新邑經始忙，先作高臺奉盟主。
沈沈夥涉之爲王，獨無摇毒之蠆芒。
熙熙登臺坐垂拱，花底退衙春晝長。